**ז'ורז'ה פאולו אגושטיניו מנדש** (בפורטוגזית: **Jorge Paulo Agostinho Mendes**, נולד ב-7 בינואר 1966 בליסבון, פורטוגל) הוא סוכן שחקני ומאמני כדורגל פורטוגלי. הקים ומנהל את סוכנות גסטיפיוט (באנגלית: GestiFute), המייצגת כדורגלנים ומאמני כדורגל בכירים רבים. בין לקוחותיו נמצאים כריסטיאנו רונאלדו, אנחל די מריה, דויד דה חאה וז'וזה מוריניו.

ב-2018 פורסם בפורבס כי סך הכסף בחוזים שעליהם חתומים לקוחותיו מגיע לכמיליארד דולרים. רוב הכדורגלנים הפורטוגלים הבכירים מיוצגים אצל מנדש, וחברתו הרוויחה כמאה מיליון יורו מעמלות. הוא הסוכן המוביל בעולם בתחומו.

מנדש הוא זוכה פרס סוכן השנה של ה-**GSA**‏ (**Global Soccer Awards**) תשע פעמים - שש פעמים רצופות, בין 2010 ל-2015, ועוד שלוש רצופות בין 2017 ל-2019.

קריירה
------

מנדש התחיל לשחק כדורגל מקצועני בפורטוגל, אך פרש בשנות העשרים המוקדמות לחייו עקב דחייה מצד מספר מועדונים פורטוגלים. לאחר מכן עבד בעבודות מזדמנות, עד שהקים בר-מועדון לילה בקמיניה. בשנת 1996 התחיל לעבוד כסוכן שחקנים. העסקה הבין-לאומית הגדולה הראשונה שרקם הייתה עסקת העברתו של הוגו ויאנה מספורטינג ליסבון לניוקאסל יונייטד תמורת 12 מיליון אירו.

מנדש נהג להסתובב בליגות כדורגל צעירות בפורטוגל ולאתר כישרונות עולים, וכך גייס למצבת לקוחותיו כוכבים ככריסטיאנו רונאלדו וריקארדו קווארסמה.

מנדש תיווך ב-2004 את עסקת העברתו של ז'וזה מוריניו מפורטו לצ'לסי, על אף שלמוריניו היה סוכן אחר באותו זמן. הסוכן הישראלי פיני זהבי תיווך בעסקה מצד צ'לסי. עסקה זו ביססה את מעמדו כ"סופר סוכן" בכדורגל האירופי.

במסגרת עבודתו הוא שומר על קשרים קרובים עם הבעלים. ישנן קבוצות, בהן מלבד ייעוץ בנוגע להעברות שחקנים שהוא מספק להן, הוא משמש כיועץ מיוחד לבעליהן - ביניהן מונקו ובעליה דמיטרי ריבולובלב, וולנסיה ובעליה פיטר לים. הוא מעורב גם בקניית ומכירת קבוצות ובמציאת משקיעים וספונסרים. בפרסומים עיתונאיים שונים כונה מנדש "האיש החזק בכדורגל".

בדצמבר 2016 נקשר שמו בפרשיית העלמת מס נרחבת שנחשה על ידי משטרת ספרד, הכוללת רשת של מקלטי מס לכאורה באירלנד, איי הבתולה הבריטיים ושווייץ, בהם הלבין כספים של השחקנים המיוצגים על ידו, ביניהם כריסטיאנו רונאלדו.

מ-2016 מעורב מנדש במועדון הכדורגל וולבס, מרבית השחקנים והצוות המקצועי הם ממיוצגיו והוא אף מחזיק משרדים במועדון. הקבוצה עלתה לפרמייר ליג. בדיווחים רשמיים הוא נחשב כיועץ לבעלים בלבד מאחר שעל פי התאחדות הכדורגל האנגלית ישנו איסור על התערבות או ניהול של קבוצת כדורגל על ידי סוכן שחקנים. אך דיווחים עיתונאים מציינים כי הוא שולט לחלוטין בקבוצה ואף מהלך לא נעשה ללא אישורו.

לקוחות בולטים בעבר ובהווה
-------------------------

### שחקנים

* פורטוגלפורטוגל כריסטיאנו רונאלדו
* פורטוגלפורטוגל פאביו קונטראו
* פורטוגלפורטוגל ז'ואאו מאוטיניו
* פורטוגלפורטוגל נאני
* פורטוגלפורטוגל פפה
* פורטוגלפורטוגל ריקרדו קווארסמה
* פורטוגלפורטוגל סימאו סברוסה
* פורטוגלפורטוגל אנדרה גומש
* פורטוגלפורטוגל ברונו אלווש
* פורטוגלפורטוגל ריקרדו קרבאליו
* פורטוגלפורטוגל ברנרדו סילבה
* פורטוגלפורטוגל ז'ואאו קנסלו
* פורטוגלפורטוגל רנאטו סאנצ'ס
* פורטוגלפורטוגל ז'ואאו פליקס
* ספרדספרד ויקטור ואלדס
* ספרדספרד אייטור קראנקה
* ספרדספרד דויד דה חאה
* ברזילברזיל אנדרסון
* ברזילברזיל אדרסון מוראס
* ברזילברזיל דייגו קוסטה
* קולומביהקולומביה רדאמל פלקאו
* קולומביהקולומביה חאמס רודריגס
* טורקיהטורקיה בוראק יילמאז
* ארגנטינהארגנטינה אנחל די מריה
* ארגנטינהארגנטינה ניקולס אוטמנדי
* צרפתצרפת אנטואן גריזמן
* צרפתצרפת אנתוני מרסיאל

### מאמנים

* פורטוגלפורטוגל ז'וזה מוריניו
* פורטוגלפורטוגל קרלוס קיירוש
* ברזילברזיל לואיס פליפה סקולארי
* פורטוגלפורטוגל נונו אספריטו סנטו

קישורים חיצוניים
----------------

ויקישיתוף מדיה וקבצים בנושא **ז'ורז'ה מנדש** בוויקישיתוף
* אתר האינטרנט הרשמי של סוכנות גסטיפיוט
* ז'ורז'ה מנדש, ברשת החברתית טוויטר

* ז'ורז'ה מנדש, ברשת החברתית אינסטגרם
* דייויד קון, גרדיאן, ז'ורז' מנדס: האיש החזק ביותר בכדורגל העולמי שאף אחד לא מכיר, באתר הארץ, 1 באוקטובר 2014
* תומר יצחק‏, "הסוכן החזק בהיסטוריה של הספורט": סיפורו של ז'ורז'ה מנדש, באתר וואלה!‏, 02 בינואר 2015
* נדב יעקבי, ידו בכל: הבוס האמיתי בכדורגל העולמי, באתר ynet, 22 באפריל 2016

הערות שוליים
------------

1. ↑  שירות כלכליסט, פורבס קבע: מיהם סוכני הספורט "המשפיעים" בעולם, באתר כלכליסט, 27 בספטמבר 2018
2. ↑  מערכת גלובספורט, ‏האם ז'ורז'ה מנדש הוא סוכן השחקנים "החזק" ביותר בעולם?, באתר גלובס, 27 בספטמבר 2015
3. ↑  Jorge Mendes (Best Agent of the Year), האתר הרשמי של ה-GSA, דצמבר 2019
4. ↑  How Mendes has made himself key player behind the biggest deals in Europe, באתר האינדיפנדנט, 13 ביוני 2008
5. ↑  דייוויד קון, Jorge Mendes: The rise and rise of Portugal's super-agent, באתר הגרדיאן, 18 בינואר 2011
6. ↑  נדב יעקבי, ידו בכל: הבוס האמיתי בכדורגל העולמי, באתר ynet, 22 באפריל 2016
7. ↑  ynet ספורט, דיווח: רונאלדו העלים מס בחשבונות פיקטיביים, באתר ynet, 3 בדצמבר 2016
8. ↑  מערכת וואלה! ספורט‏, למד לקח מליאו מסי? בספרד חושפים: כך רונאלדו חומק מרשויות המס, באתר וואלה!‏, 01 בדצמבר 2016
9. ↑  מתן בכור‏, הלוחש לזאבים: כך השתלט סוכן העל ז'ורז'ה מנדש על וולבס האנגלית, באתר וואלה!‏, 11 באוגוסט 2018

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 5290 0262
* LCCN: no2016163073
* NDL: 001211044
* RERO: 02-A026119901
* SUDOC: 195014049
* VIAF: 317285797
* WorldCat: lccn-no2016163073

 |